ΑΠΟΦΑΣΕΙΣ
Αριθμ. 4132.15-1/1054
Χαρακτηρισμός ως διατηρητέου κτιρίου, αποτελούμενο από δύο ανεξάρτητες διώροφες κατοι-
κίες, φερόμενες ως ιδιοκτησία της πρώτης Μορομάλου Θεοδώρας, Ψυχή Στέφανου και Ψυχή
Ιωάννη και της δεύτερης Βαγιανού Φωτεινής, που
βρίσκεται στην οδό Αγίου Γεωργίου Φρουρίου 10
εντός της περιοχής του Κάστρου της Χίου, του
Δήμου Χίου και καθορισμός ειδικών όρων και περιορισμών δόμησης αυτού.
Ο ΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τις διατάξεις:
α) Του ν. 4067/2012 «Νέος Οικοδομικός Κανονισμός»
(Α΄ 79) και ειδικότερα την περ. α της παρ. 3 του άρθρου
6, όπως τροποποιήθηκε με την παρ. 2 του άρθρου 48 του
ν. 4178/2013 «Αντιμετώπιση της Αυθαίρετης Δόμησης Περιβαλλοντικό Ισοζύγιο και άλλες διατάξεις» (Α΄ 174),
β) του άρθρου 12 του ν. 4597/2019 (Α΄ 35), όπως
ισχύει μετά την τροποποίησή του με το άρθρο 42 του
ν. 4770/2021 (Α΄ 15),
γ) του άρθρου 90 του «Κώδικα Νομοθεσίας για την
Κυβέρνηση και τα Κυβερνητικά Όργανα», που κυρώθηκε
με το άρθρο πρώτο του π.δ. 63/2005 (Α΄ 98),
δ) του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
2. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019
«Επιτελικό κράτος: οργάνωση, λειτουργία και διαφάνεια
της Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄ 133), καθότι, ως πράξη
με μικτό χαρακτήρα, διαθέτει στοιχεία εν μέρει ατομικά
και εν μέρει κανονιστικά, ο διαχωρισμός των οποίων δεν
είναι δυνατός.
3. Την υπ’ αρ. 2200/1-10-2021 αίτηση της Μορόμαλου Θεοδώρας προς το Τμήμα Διατηρητέων Κτιρίων και
Φυσικού Κάλλους της Διεύθυνσης Περιβάλλοντος της
Γενικής Γραμματείας Αιγαίου και Νησιωτικής Πολιτικής
(Γ.Γ.ΑΙ. και Ν.Π.), για το χαρακτηρισμό ως διατηρητέου του
κτιρίου φερόμενου ως συνιδιοκτησία της, που βρίσκεται
στην οδό Αγ Γεωργίου Φρουρίου 10 εντός της περιοχής
του Κάστρου της Χίου, του Δήμου Χίου.
4. Την από 01-02-2022 αιτιολογική έκθεση του Τμήματος Διατηρητέων Κτιρίων και Φυσικού Κάλλους της
Διεύθυνσης Περιβάλλοντος της Γ.Γ.ΑΙ. και Ν.Π., για τον
χαρακτηρισμό ως διατηρητέου του κτιρίου, αποτελούμενο από δύο ανεξάρτητες διώροφες κατοικίες, φερόμενες
ως ιδιοκτησία της πρώτης Μορομάλου Θεοδώρας, Ψυχή
Στέφανου και Ψυχή Ιωάννη και της δεύτερης Βαγιανού
Φωτεινής η οποία κοινοποιήθηκε στους ενδιαφερόμενους με το αρ. πρωτ. 4132.15-1/2200/2021/02-02-2022
διαβιβαστικό έγγραφο της υπηρεσίας.
5. Το από 01-03-2022 έγγραφο αντιρρήσεων των Ψυχή
Ιωάννη, Ψυχή Στέφανου και Μορομάλου Θεοδώρας προς
την υπηρεσία (υπ’ αρ. 665/14-03-2022 Γ.Γ.ΑΙ. και Ν.Π.) κατά
της αιτιολογικής έκθεσης που τους κοινοποιήθηκε
6. Το γεγονός ότι παρήλθε η κατά το νόμο προθεσμία
του ενός μήνα, όπως ορίζεται στην παρ.3α του άρθρου
6 του ν. 4067/2012, από την παραλαβή της αιτιολογικής
έκθεσης από την ιδιοκτήτρια της δεύτερης κατοικίας κας.
Βαγιανού Φωτεινής, χωρίς να περιέλθει αίτημα τυχόν
αντιρρήσεών της.
7. Το από 23-03-2022 έγγραφο επί των αντιρρήσεων
των ενδιαφερομένων.
8. Την από 24-03-2022 εισηγητική έκθεση του Τμήματος Διατηρητέων Κτιρίων και Φυσικού Κάλλους της
Διεύθυνσης Περιβάλλοντος της Γ.Γ.ΑΙ. και Ν.Π., προς το
Κεντρικό Συμβούλιο Αρχιτεκτονικής Αιγαίου (ΚΕ.Σ.Α.Α.),
η οποία διαβιβάστηκε με το υπ’ αρ. 4132.15-1/665/
24-3-2022 έγγραφο της υπηρεσίας.
9. Την γνωμοδότηση της 4ης συνεδρίασης/29-03-2022/
πράξη 2η του ΚΕ.Σ.Α.Α. που διαβιβάστηκε στην υπηρεσία
με το αρ. πρωτ. 178/13-04-2022 διαβιβαστικό έγγραφο
του ΚΕΣΑΑ (έλαβε τον υπ’ αρ. 1054/14-04-2022 της Γ.Γ.ΑΙ.
και Ν.Π.), με το οποίο αυτό γνωμοδότησε ομόφωνα ότι
συμφωνεί με το χαρακτηρισμό του κτιρίου του θέματος
ως διατηρητέου και με την αναδιατύπωση της 8ης παραγράφου του αποφασιστικού μέρους.
10. Το γεγονός ότι από τις κανονιστικές διατάξεις αυτής της απόφασης δεν προκαλείται δαπάνη σε βάρος
του κρατικού προϋπολογισμού και του οικείου Ο.Τ.Α.,
αποφασίζουμε:
1. Χαρακτηρίζεται ως διατηρητέο, το σύνολο του διώροφου κτιρίου, αποτελούμενο από δύο ανεξάρτητες δι-
ώροφες κατοικίες, φερόμενες ως ιδιοκτησία της πρώτης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαΐου 2022
ΤΕΥΧΟΣ  ΤΕΤΑΡΤΟ
Αρ. Φύλλου 325
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 325/11.05.2022
Μορομάλου Θεοδώρας, Ψυχή Στέφανου και Ψυχή Ιωάννη (τμήμα Α) και της δεύτερης Βαγιανού Φωτεινής (τμή-
μα Β), που βρίσκεται στην οδό Αγίου  Γεωργίου Φρουρίου
10 εντός της περιοχής του Κάστρου της Χίου, του Δήμου
Χίου όπως σημειώνεται στο απόσπασμα κτηματολογικού
διαγράμματος, που θεωρήθηκε από την Προϊσταμένη
της Διεύθυνσης Περιβάλλοντος της Γ.Γ.Α.Ν.Π με την υπ’
αρ. 1054/2022 πράξη της και που συνοπτικό του αντίγραφο δημοσιεύεται με την παρούσα απόφαση, επειδή
πρόκειται για χαρακτηριστικό δείγμα της αστικής και
παραδοσιακής αρχιτεκτονικής της Χίου.
2. Διατηρητέο χαρακτηρίζεται το αρχικό κτίριο με τις
δύο πυργοειδείς απολήξεις στο σύνολό του, χωρίς την
μεταγενέστερη ισόγεια πλακοσκεπή προσθήκη και το
κτίσμα πάνω από αυτή που βρίσκονται σε επαφή με την
πίσω όψη του τμήματος Α.
3. Επιβάλλεται η ανακατασκευή της πυργοειδούς απόληξης στο τμήμα Α στη θέση που προϋπήρχε. Η κατα-
σκευή θα είναι ίδιου όγκου και εμβαδού με τον σωζόμενο
πυργίσκο στο τμήμα Β και θα φέρει όμοια αρχιτεκτονικά
και μορφολογικά στοιχεία.
4. Στο χαρακτηριζόμενο ως διατηρητέο κτήριο, απαγορεύεται κάθε αφαίρεση, αλλοίωση ή καταστροφή των
επί μέρους αρχιτεκτονικών στοιχείων του και των εν γένει
λειτουργικών και διακοσμητικών του στοιχείων.
5. Επιτρέπεται η επισκευή και η ενίσχυση του φέροντα οργανισμού, η εσωτερική διαρρύθμιση καθώς και
επεμβάσεις στο εσωτερικό για λόγους λειτουργικούς του
χαρακτηριζόμενου ως διατηρητέου κτιρίου, εφόσον δεν
αλλοιώνεται ο αρχιτεκτονικός του χαρακτήρας.
6. Επιτρέπεται η μετατροπή του βορειοδυτικού ανοίγματος που βρίσκεται στην βεράντα της κύριας όψης του
τμήματος Α σε παράθυρο.
7. Επιτρέπεται η αποκατάσταση των οικοδομικών και
διακοσμητικών στοιχείων, στο εξωτερικό και εσωτερικό του χαρακτηριζόμενου ως διατηρητέου διώροφου
κτιρίου, εφόσον δεν αλλοιώνεται ο αρχιτεκτονικός του
χαρακτήρας.
8. Επιτρέπεται η διατήρηση, η συντήρηση και η αναπαραγωγή των οροφογραφιών και τοιχογραφιών στο
εσωτερικό του κτιρίου, η οποία πρέπει να γίνει μόνο μετά
από μελέτη από εξειδικευμένο συντηρητή.
9. Επιβάλλεται, όλα τα κουφώματα του κτιρίου να είναι
ξύλινα και τα σκούρα ξύλινα ταμπλαδωτά. Οι θύρες του
κτιρίου επιβάλλεται να είναι ξύλινες, ανάλογης τυπολογίας και μορφολογίας με τις υφιστάμενες.
10. Δεν επιτρέπεται η τοποθέτηση φωτεινών επιγραφών και διαφημίσεων στο χαρακτηριζόμενο ως διατη-
ρητέο διώροφο κτίριο. Επιτρέπεται μόνο η τοποθέτηση
επιγραφών περιορισμένων διαστάσεων, που πληροφορούν για τη χρήση του χώρου.
11. Για οποιαδήποτε οικοδομική εργασία στο εξωτερικό και εσωτερικό του χαρακτηριζόμενου διατηρητέ-
ου διώροφου κτιρίου, για την τοποθέτηση επιγραφών,
καθώς και για οποιαδήποτε αλλαγή που αφορά τις ήδη
εγκεκριμένες εργασίες απαιτείται η σύμφωνη γνώμη των
αρμοδίων οργάνων.
12. Αιτήσεις για προσθήκη στο χαρακτηριζόμενο ως
διατηρητέο διώροφο κτίριο, αποστέλλονται στην αρμόδια Υπηρεσία της Γενικής Γραμματείας Αιγαίου και
Νησιωτικής Πολιτικής με γνώμη του Συμβουλίου Αρχιτεκτονικής (Σ.Α.) για ειδικές ρυθμίσεις, σύμφωνα με τις
διατάξεις της παρ. 3γ του άρθρου 6 του ν. 4067/2012
(Α’ 79), εφόσον δεν παραβλάπτεται το προτεινόμενο ως
διατηρητέο κτήριο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 325/11.05.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 325/11.05.2022
Η απόφαση αυτή να δημοσιευθεί στην Εφημερίδα της Κυβερνήσεως.
Πειραιάς,19 Απριλίου 2022
Ο Υπουργός
ΙΩΑΝΝΗΣ ΠΛΑΚΙΩΤΑΚΗΣ

[Source: 20220400325.pdf | Tokens: 6785]